Sherlock Holmes

Sherlock Holmes es le plus famose detective in fiction, create per Dr. Arthur Conan Doyle. Su prime apparentia era in le romance de 1887 Un Studio in Scarlato (publicate initialmente in Beeton's Christmas Annual) e ille es alsi le heroe de tres altere romances e 56 contos scripte per Conan Doyle, quasi tote narrate per le medico Dr. Watson qui es le melior amico (e quasi le sol amico) del eccentric Holmes. Su arco-inimico es generalmente considerate a ser Professor Moriarty, e un inimica qui ha escapate Holmes, le actrice e extortionista Irene Adler, era le sol femina con qui Holmes era inamorate.

Multe actores represtava le rolo de Holmes, plus famosemente Basil Rathbone (viste in le parte in un photo in le infobox, infra) in un serie del filmes 1939-1946 con Nigel Bruce como Dr. Watson. Secun le Guinness Book of Works Records, Sherlock Holmes es le persona le plus frequentemente representate in filmes e television, jocate per (inter alteres) le actores William Gillette, John Barrymore, Clive Brook, Raymond Massey, Reginald Owen, Peter Cushing, Christopher Lee, John Neville, Stewart Granger, Roger Moore, Christopher Plummer, Peter Cook, Jeremy Brett, Ian Richardson, Charlton Heston,
Patrick Macnee, Jonathan Pryce, Robert Downey Jr., Benedict Cumberbatch, Johnny Lee Miller, e Ian McKellan. In le theatro Holmes era jocate, inter multe alteres, per Gillette, Fritz Weaver, Neville, Leonard Nimoy, Ron Moody, Langella, Brett, e Heston.

Le illustrator del secunde edition (le prime publicate in un volumine independente) de Un Studio in Scarlato era Charles Doyle, le patre del autor. Le imagines le plus famose de Holmes e Watson era create per Sidney Paget, le illustrator del major parte del contos. Watson, un cigarro in su mano, ascolta Holmes in le sequente illustration per Paget: